Diego Velázquez
Diego Rodríguez de Silva y Velázquez (kastettu 6. kesäkuuta 1599 Sevilla – 6. elokuuta 1660 Madrid) oli espanjalainen taidemaalari. Hänen tunnetuimmat teoksensa ovat muotokuvia ja historiamaalauksia.
Isadora Duncan
Isadora Duncan (alk. Dora Angela Duncanon, 26. toukokuuta 1877 – 14. syyskuuta 1927) oli yhdysvaltalaissyntyinen itseoppinut tanssija, joka saavutti urallaan suuremman suosion Euroopassa kuin kotimaassaan. Hän oli plastisen tanssin tienraivaaja ja 1900-luvun uuden tanssin palvotuimpia nimiä, joka elämässään ja taiteessaan jäi kuitenkin yksinäiseksi ja irralliseksi ilmiöksi. Hänen elämäntyöllään on tästä huolimatta ollut merkittävä vaikutus ja yhteys modernin tanssin myöhempään kehitykseen. Duncan loi uuden tavan ajatella tanssia ilmaisukeinona. ”Ihmisen, kaikkien ihmisten, koko maailman täytyy tanssia, näin on aina ollut ja tulee olemaan. Turhaan sitä yritetään estää; ei tahdota ymmärtää luonnon itsensä luomaa luonnollista tarvetta. Siinä kaikki!”, hän itse kuvasi ihmisen suhdetta tanssiin. Hän kuoli tapaturmaisesti Nizzassa 50 vuoden iässä.